Անժել Մանուկյան, ՀՕՄՙ ՀՅԴ անդամ,ԱՄՆ-Երրորդ անգամն է, որ մասնակցում եմ ՀՀ սփյուռքի նախարարության նախաձեռնած համաժողովին, բայց այս մեկը բացառիկ էր ինձ համար՝ թե՛ մասնակիցների թվի, թե՛ կազմակերպչական բարձր մակարդակի համար: Ամեն ինչ մշակված էր՝ ի սեր Հայաստանի հզորացման և ի սեր սփյուռքի համախմբման: Հպարտ եմ, որ Հայոց Ցեղասպանության 100-րդ տարելիցին ընդառաջ մասնակցեցի Հայաստան-Սփյուռք 5-րդ համաժողովին: Սա նաև մեծ առիթ է հանդիպելու, ճանաչելու սփյուռքի մյուս գործընկերներիս, որոնց հետ շփվում ենք, մտքեր փոխանակում, համագործակցության առաջարկներ ստանում: Շնորհակալությունս եմ հայտնում ՀՀ սփյուռքի նախարար Հրանուշ Հակոբյանին, որ ջանք ու եռանդ չի խնայում մեզ համար նման կարևոր հանդիպումներ կազմակերպելու համար: